মহানগর ওয়েবডেস্ক: বিরোধীদের প্রবল হই হট্টগোলের মধ্যেই লোকসভায় ধ্বনিভোটে পাশ হল নাগরিকত্ব সংশোধনী বিল৷ পক্ষে ভোট পড়েছে ২৯৩টি৷ বিপক্ষে ৮২৷ মোট ৩৭৫ জন ভোট দিয়েছেন৷ লোকসভায় সরকারের সংখ্যাগরিষ্ঠতা রয়েছে৷ ফলে অমিত শাহকে বিল পাশ করাতে কোনও বেগ পেতে হয়নি৷ তবে আশঙ্কা ছিল হট্টগোল হবে, তা হয়েছে৷ এবার রাজ্যসভায় আসল পরীক্ষা৷ সেখানে সরকারের সংখ্যাগরিষ্ঠতা নেই৷ মোদী-শাহ কী চাল চালেন, সেটাই দেখার৷ এই বিল সংসদের দুই কক্ষে পাশ করিয়ে আইনে পরিণত করা মোদী সরকারের কাছে বড় চ্যালেঞ্জ৷ এ দিন কেন্দ্রীয় স্বরাষ্ট্রমন্ত্রী সংসদের নিম্নকক্ষে বিলটি পেশ করার পর আলোচনা শুরু হয়ে যায়।
নাগরিক বিল পাশ লোকসভায়